El patrimoni municipal de Paterna s'acosta als 850 milions d'euros
08/02/2024

# El patrimoni municipal de Paterna s'acosta als 850 milions d'euros

[![El patrimoni municipal de Paterna s'acosta als 850 milions d'euros](/images/noticias/2024/02/9332/9332_lg.jpg)](/images/noticias/2024/02/9332/9332_lg.jpg)

08.02.2024

*   Des que va entrar a governar en 2015, l'Executiu socialista ha incorporat a l'Inventari Municipal de Béns immobles tan importants com al Centre d'Estudis i Formació Arco Iris, la piscina d'estiu, la Pista d'Atletisme, les noves Llars de Majors de Campament i Santa Rita, l'Escola Oficial d'idiomes, el pàrquing públic de Los Naranjos o els terrenys de la nova Ronda Sud
*   L'Alcalde Juan Antonio Sagredo ha destacat que “en aquestes dues legislatures, des de 2015 a 2023, hem aconseguit augmentar el patrimoni municipal de Paterna mantenint els impostos congelats, augmentant les beques i ajudes i reduint el deute municipal en 42 milions d'euros fins a aconseguir el Deute Zero actual”

El patrimoni municipal de Paterna ronda ja els 850 milions d'euros.

Així ho ha revelat hui l'Alcalde de Paterna, Juan Antonio Sagredo després de conéixer l'última actualització de l'Inventari Municipal de Béns, que revela que en els últims 8 anys la ciutat ha incrementat els seus béns patrimonials en més de 100 milions d'euros.

I és que en les dues últimes legislatures, des de 2015 a 2023, des de l'arribada dels socialistes al govern, el patrimoni municipal de la ciutat, que inclou immobles, mobiliari, vehicles, béns i drets revertibles, ha crescut dels 743.757.554 euros en 2015 als 843.445.059 euros actuals.

L'Alcalde Sagredo ha volgut destacar que “aquest important augment del patrimoni redunda en millors infraestructures i serveis per a la ciutadania i en una major qualitat de vida per a tots els habitants de Paterna, que ja supera els 75.000 empadronats”.

Respecte als nous béns incorporats, el primer edil s'ha referit, entre altres, al Centre d'Estudis i Formació Arco Iris, la piscina d'estiu, la pista d'atletisme, les noves llars de majors de Campament i Santa Rita, l'Escola Oficial d'idiomes, el parc del C/ València, els pàrquings públics de Los Naranjos i Els Molins o els terrenys de la nova Ronda Sud.

En aquest sentit, Sagredo ha assenyalat que A“amb totes aquestes noves adquisicions millorem els espais dotacionals destinats a l'ús i gaudi dels nostres veïns i veïnes” al mateix temps que ha recordat que “hem aconseguit augmentar el patrimoni municipal de Paterna mantenint els impostos congelats, augmentant les beques i ajudes i reduint el deute municipal en 42 milions d'euros en 8 anys fins a aconseguir el Deute Zero actual”.